Hejsa  Jeg advarer jer først mod et langt indlæg.. Igår kom dagen hvor jeg skulle fotografere for første gang, til et hollandsk kaffefirma. Pigerne der stod model, har aldrig stået model før, så sessionen igår gik mest af alt ud på at finde modellernes gode og dårlige vinkler og udtryk, og at skabe en uformel harmonisk stemning. Stemningen kom straks på plads, for det var simpelthen så hyggeligt! Sandy, firmaets grafiske designer, stod for alt hvad der havde med modellerne og opsætningen at gøre. Al styling, alle vinkler, al udtryk i modellernes ansigt osv. bestemte hun, og det var enormt spændene at prøve det på dén måde. Jeg glæder mig som en syg til vi skal fotografere igen! Om Sandy skal bruge nogle af billederne fra denne session, ved jeg ikke, men planen er at hun skal have nogle billeder til reklamer i form af annoncer, plakater osv. Her er nogle billeder fra en super fed, lærerig og udfordrende dag:  (De første billeder er bare stemningsbilleder)    ^1: Der skulle jo lige testes lys og farvetemperatur    ^2: Sandy var klar med det samme, hvis der manglede hårlak eller makeup osv.    ^3: Efter testbillederne blev taget af denne opsætning, stod Sandy klar med pudder o. lign. hvis huden skinnede det mindste for meget     ^4: Alternative opsætninger skulle vi da også prøve, og det førte da også til et par grin eller nærmere 20..    ^5: Og det var jo ren luksus at Sandy var klar med det samme, med at rette vinkler o. lign.    ^6: Der var også plads til seriøsitet, når Sandy guidede pigerne til mere udtryk og attitude...    ^7: ...Meeen, selvfølgelig ikke uden det var efterfulgt af et grin  Det var lige lidt stemningsbilleder, som blev skudt for at tilpasse lys m.m., men da alt det var klar fik vi da også nogle resultater der blandt andet endte ud i disse:    ^ 8: Den eneste opsætning på min opfordring. Ville så gerne have udført denne idé.   ^ 9: Et OK billed, men det blev alt for neutralt til hvad Sandy havde i tankerne. Det hun mangler, er et billed fyldt med spræl som er lidt "underligt"..   ^ 10: En opstilling lignende den der var før, blot med anden opsætning   ^ 11: Har ikke noget med kaffe at gøre.. Ville bare lige have et af pigerne også.   ^ 12: Meget i samme stil med det ovenover, men kan sgu ikke finde ud af hvilket jeg bedst kan lide    ^ 13: Det var MEGET svært for Trine (t.h.) at holde masken her     ^14: Lige en pause hvor vi lige skulle teste en helt anden idé der skiller sig meget ud fra alt det andet..   Blot et for-sjov-billed   ^15: Min favoritopsætning fra dagen! Jeg er desuden vild med Lines arrogante attitude på dette billed.   ^16: Igen et billed fra min favoritopsætning, blot med en helt anden følelse. Jeg tror det er fordi opsætningen er så 'sær' og spraglet at jeg synes den er så sjov at arbejde med.   ^17: Her er det Trine der er på banen, hvor Sandy ville have det søde look, der blev brudt af de mere rå smykker + følelsen. Jeg synes Trine formåede at få et godt udtryk med, der imø er en blanding mellem råt og sødt, ligesom hendes styling.   ^18: Igen Trine, med et mere sensuelt udtryk. Og på de sidste tre kom Sandy selv på banen, for sjovs skyld:    ^19    ^20    ^21 Det var lige en luns af billederne fra dagen   Jeg synes det var enormt spændende, og en FED mulighed for øvelse, for mig. Det skal siges at jeg på ingen måde er professionel, så jeg er godt klar over at jeg har mange fejl - hvilket var den primære årsag til at jeg smed billederne herind, for det er mit indtryk at der er mange dygtige fotografer herinde, som kan komme med en masse god, konstruktiv kritik. Det ville være en kæmpe hjælp hvis i gad at komme med jeres uforbeholdte mening, jeg kan jo kun lære af det  Så for lige at understrege: Hvis du nåede så langt, så tusind tak!
Jeg vil lige starte med at sige, at jeg aldrig kunne have gjort det bare halvt så godt selv. Derudover, synes jeg at mange af billederne er rigtig flotte. Så er det på plads  Når det så er sagt, så synes jeg ikke rigtig at nogle af billederne appellerer til mig i den forstand at de skal gøre reklame for kaffen. Makeuppen er alt for tydelig og alt for lyserød til min smag og det ødelægger faktisk det meste for mig. Hvis jeg selv skulle lave noget i samme stil, så ville jeg forsøge mig med at fange en kaffe-stemning. Altså noget folk kan relatere til. Et bord med en hvid dug ville med fordel kunne indgå som rekvisit fx. Modellen kunne så placeres et eller andet sted på/ved/omkring bordet - man kunne afprøve at have en kaffekop eller kaffepose i fokus med en model bagved eller en model i fokus og en kaffekop bagved osv. En pejs fx ville også være fedt. Eller modellerne iført hue og vanter, sweater mv. og en kop varm kaffe foran et træhus med sne på-agtigt. Sådan noget ville jeg synes var lækkert når det drejer sig om at reklamere, altså at fange brugeren og lokke med sit produkt. Af de billeder du har lagt op her, kan jeg bedst lide din egen idé - den skriger kaffe, og kaffebønner kan ofte virke meget appellerende - det gør det i hvert fald på mig. Hvad angår det tekniske, så er der ikke meget at sætte en finger på, bortset fra, at det kan ærge mig at fokus ikke holdes på hele motivet. De nederste kaffebønner på din egen idé er en anelse slørende - måske er det meningen men det forstyrrer mit øje lidt. Idéen med at hælde kaffebønnerne kan jeg rigtig godt lide, men det er ikke helt holdbart når de udtværes, hvilket jeg ikke kan sige hvordan man undgår  Hvis man kun har de rekvisitter vi ser på billederne, så tror jeg at jeg ville forsøge med noget meget mere naturligt makeup - det kan sagtens være vældig sprælsk alligevel - en af tøserne siddende i en afslappet skrædderstilling, kiggende opad med et glad og forventningsfyldt smil - evt grinende, og så en regn af kaffebønner over hende - hænderne opadvendt ... det er svært at forklare.  Eller hvad med en kaffekop forrest, i centrum og bagved smokey eyes der kigger forførende ud på os. "come have a taste"  Eller et action-billede - pigerne slås om kaffen og billedet tages over flere omgange. Evt tages de mest koncentrede skud idet kaffeposen går i stykker og det vælter ud med bønner. Man kan også tage den i en helt anden retning og beholde det neutrale og bløde look med noget kaffe på et borg, og en af pigerne der ligger ind over bordet og kigger henført på kaffen. Det jeg mener er, at ovenstående billeder sig mig EN ting, og det er at du kan finde ud af at tage billeder. Ikke kun det - du er skide god til det, og de forskellige idéer at dømme, er du også mere kreativ end hende der skulle have været det. Der er ingen kaffe over de billeder i mine øjne bortset fra det ene du har stået for. Lige et "lille" indskud fra mig. Held og lykke!!! Jeg håber du fortsat holder os opdaterede!
Det var rigtig sjovt og spændende at se billederne - faktisk er jeg allermest vild med det billede, hvor ham gutten ligger og vrider sig efter koppen 
Min hjemmeside er blevet opdateret.
Jeg ÆLSKER Dabs - og især på de her billeder! Synes virkelig de er godt taget, og man får rigtigt set alle hans fine blommer  En dag, Linda - så er han væk, for så ligger han i min lomme 
Så skal du godt nok have nogle meget store lommer   Men han stikker gerne mulen i dine lommer, især hvis du har godbidder i  Linda.
Hejsa... sjovt at se billeder af ham nu... kan huske en tråd fra du lige havde købt ham... en lille spir af et føl/unghest... sjovt at se hvor smuk han er blevet... han er godt nok blevet en ordenlig klippert... super smuk... held og lykke med ham fremover...
Ja han var en bette en da jeg købte ham i sin tid! Tak for roserne af ham   Og stor er han også blevet - og han vokser endnu!! Linda.